text: KIF Vejen klipper navlestrengen
  06 juni 2011 kl. 12.57
  Dameligaholdet i KIF Vejen klipper nu navlestrengen til moderklubben i Kolding. Fra 1. juli skal holdet drives i eget selskab og med egen ledelse.
  Løsrivelsen fra Kolding glæder især spillerne, der på ingen måde er nervøse for at skulle stå på egne ben i Vejen.
  - Det er jo ingen hemmelighed, at dameholdet i mange år har stået i skyggen af herreholdet i KIF, siger anfører Susanne Kastrup Forslund, KIF Vejen. Derfor kan det være positivt for os.
  
  Beholder KIF i navnet
  Selv om dameligaholdet nu er sin egen, dropper man ikke KIF-navnet. Der ligger trods alt mange års reklame-værdi i de tre bogstaver...
  
  Ny træner
  På et pressemøde mandag eftermiddag præsenterede arbejdsgruppen det økonomiske fundament for et selvstændigt hold. 
  Et vigtigt element i grundlaget for selvstændigheden er en ny hovedsponsor.
  Og som tredje element blev holdets nye træner præsenteret. Det er Ulrik Kirkely med en fortid i GOG og Tved. Senest har han stået i spidsen for Bahrains herre-landshold.
  